**Pierre-Victor Auger** (født 14. mai 1899, død 24. desember 1993) var en fransk fysiker. Auger arbeidet med atomfysikk, kjernefysikk og kosmisk stråling og hans navn er knyttet til Augereffekten.

Unge år
-------

Pierres far var kjemiprofessoren Victor Auger. Pierre Auger studerte ved École normale supérieure i Paris fra 1919 til 1922, det året som han fullførte agrégation i fysikk. Han begynte deretter ved fysikk og kjemilaboratoriet ved universitetet i Paris (kjent som Sorbonne, i dag delt i flere institusjoner) under ledelse av Jean Perrin for å arbeide med den fotoelektriske effekten.

Karrière
--------

I 1926 fikk han sin doktorgrad i fysikk fra universitetet i Paris. I 1927 ble han assistent til faculté des sciences i Paris og samtidig nestleder ved l'Institut de biologie physico-chimique. I 1934 ble han utnevnt til fakultetssjef og i 1936 generalsekretær for de årlige tabellene over konstanter og ble utnevnt til foreleser i fysikk ved universitetet i november 1937. Inntil 1940 hadde han ansvar for kurs om kvantemekanikk og var også nestleder ved laboratoriet for fysisk kjemi. Deretter holdt han stillingen som ansvarlig for kvantefysikk og relativitet ved faculté des sciences i Paris. 

Etter andre verdenskrigs slutt ble han utnevnt til direktør for høyere utdannensel, en stilling han hadde fra 1945 til 1948, noe som åpnet for å introdusere det første professoratet i genetikk ved universitetet i Paris (Sorbonne), den første i stillingen var Boris Ephrussi.

Prosessen hvor såkalte Augerelektroner frigjøres fra atomer brukes i Auger elektronspektroskopi for å studere overflaten av materialer. Denne metoden ble oppkalt etter han, til tross for at den østerrikske fysikeren Lise Meitner oppdaget effekten allerede i 1922.

Vitenskapelige resultater
-------------------------

I hans arbeid med kosmiske stråler fant han at hendelser med kosmisk stråling hang sammen tidsmessig, det vil si at de var knyttet til en årsak, en atmosfærisk kaskade. Han beregnet at energien knyttet til partiklene som dannet store atmosfæriske kaskader måtte være minst 1015 elektronvolt (eV) = 106 partikler på 108 eV (kritisk energi i atmosfæren) og en faktor på ti for energitap fra passering av atmosfæren.

Han var ESROs første generaldirektør og en av initiativtakerne til forskningsstiftelsen CERN.

Han var president for Centre International de calcul i Roma. Fra 1948 til 1959 ledet han UNESCOs seksjon for matematikk og naturvitenskap. Han ble valgt som medlem av Det franske vitenskapsakademiet (fransk: Académie des sciences) i 1977.

I populærkultur
---------------

Han ledet et populærvitenskapelig radioprogram hver fredag kveld på stasjonen France Culture fra september 1969 til juni 1986, programmets navn var *Les Grandes Avenues de la science moderne*.

Verdens største observatorium for kosmisk stråling er oppkalt etter han.

Referanser
----------

1. ↑   Autorités BnF, data.bnf.fr, besøkt 10. oktober 2015[Hentet fra Wikidata]
2. ↑   annuaire prosopographique: la France savante, oppført som Pierre Victor Auger, CTHS person-ID 111768, besøkt 9. oktober 2017[Hentet fra Wikidata]
3. ↑   Hrvatska enciklopedija, Hrvatska enciklopedija-ID 4586, oppført som Pierre Victor Auger[Hentet fra Wikidata]
4. ↑   Proleksis Encyclopedia, oppført som Pierre Victor Auger, Proleksis enciklopedija ID 9899[Hentet fra Wikidata]
5. ↑   Store sovjetiske encyklopedi (1969–1978), avsnitt, vers eller paragraf Оже Пьер Виктор, besøkt 28. september 2015[Hentet fra Wikidata]
6. ↑   www.kalingafoundationtrust.com, besøkt 16. januar 2022[Hentet fra Wikidata]
7. 1 2 3  Lars Persson (1996). «Pierre Auger-A Life in the Service of Science». *Acta Oncologica*. 35 (7): 785–787. doi:10.3109/02841869609104027.
8. ↑  P. Auger; m.fl. (1939). «Extensive Cosmic-Ray Showers». *Rev. Mod. Phys*. 11 (3–4): 288–291. Bibcode:1939RvMP...11..288A. doi:10.1103/RevModPhys.11.288.
9. ↑  Watson, Alan (juli 2006). «The future's bright for the Pierre Auger Observatory». *CERN Courier*. 46 (6): 12-14.
10. ↑  «Auger observatorycelebrates progress». *CERN Courier*. 46 (1): 8. februar 2006.

Eksterne lenker
---------------

* Pierre Auger: The Pioneering Work (engelsk)
* Pierre Auger Observatory (engelsk)
* Entretien du 23 avril 1986 avec Pierre Auger (fransk)

Portal: Vitenskap

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** CiNii
 |